Diari Oficial de la Generalitat Valenciana


Sumari del DOGV 9847, del 13-05-2024 (2024/4182)

Extracte de la Resolució de 25 d'abril de 2024, del Vicerectorat de Cultura i Societat de la Universitat de València, per la qual es convoca la quarta edició del Concurs Activa Música.
----------------------------------------------------------------------------------------------------------------------------------------------------------------------------------------

### Dades del document

Número de DOGV
:   9847

Data del DOGV
:   13-05-2024

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2024/4182


Data del document
:   25-04-2024

Organisme emissor
:   Universitat de València

Tipus de document
:   Extracte

Descriptors 

:   * Universitat de València

Extracte de la Resolució de 25 d'abril de 2024, del Vicerectorat de Cultura i Societat de la Universitat de València, per la qual es convoca la quarta edició del Concurs Activa Música. [2024/4182]  
BDNS (identif.): 758402.  
  
De conformitat amb el que preveuen els articles 17.3.b) i 20.8.a) de la Llei 38/2003, de 17 de novembre, general de subvencions, es publica l'extracte de la convocatòria, el text complet de la qual pot consultar-se en la Base de dades nacional de subvencions (https://www.infosubvenciones.es/bdnstrans/GE/es/convocatoria/758402)  
  
Primer. Beneficiaris  
Podrà participar-hi qualsevol membre amb vinculació activa a la Universitat de València en el moment de la present convocatòria: estudiants de grau, màster o doctorat d'estudis oficials o propis, personal docent i investigador (PDI), personal tècnic de gestió, administració i serveis (PTGAS), bé a títol individual, o a través d'associacions, col·lectius o agrupacions de persones físiques, on almenys un dels membres pertanga a alguns dels col·lectius que integren la comunitat universitària; també hi podrà participar el personal que pertanya a les fundacions de la Universitat de València.  
  
Segon. Objecte  
L'objecte d'aquesta convocatòria és fomentar les pràctiques musicals i visibilitzar la creativitat de la nostra comunitat universitària. Per a això, se seleccionaran deu propostes d'actuacions musicals que es presentaran en el Centre Cultural La Nau o en algun altre espai de la Universitat de València.  
  
Tercer. Bases reguladores  
La convocatòria està publicada en la següent URL:  
https://links.uv.es/owfek3l  
  
Quart. Quantia  
L'import total dels premis a concedir ascendeix a 5.000 €.  
La dotació econòmica per a cadascun dels projectes seleccionats serà de 500 € per proposta musical. La quantitat econòmica indicada per a cada proposta musical estarà subjecta a les retencions legalment establides d'acord amb la legislació fiscal.  
L'import dels premis concedits serà abonat el 100 % una vegada duta a terme l'actuació musical, mitjançant transferència bancària.  
  
  
Cinqué. Termini de presentació de sol·licituds  
El termini de presentació de sol·licituds s'iniciarà a partir de l'endemà de la publicació de l'extracte de la resolució de la convocatòria en el Diari Oficial de la Generalitat Valenciana (DOGV), i finalitzarà el 31 de maig de 2024.  
Les sol·licituds d'aquest concurs es realitzaran amb els formularis accessibles a través del web https://webges.uv.es/uventreuweb/menu.jsp'idtramite=pers2unit&idgrupo=6718 i s'hauran d'emplenar mitjançant l'aplicació ENTREU (Entorn de Tramitació Electrònica de la Universitat de València).  
  
Sisé. Altres dades  
La sol·licitud haurà de ser acompanyada de la següent documentació:  
a) El formulari de la sol·licitud, emplenat i signat (annex II).  
b) Fotocòpia del DNI, NIE o passaport de la persona participant o del col·lectiu o agrupació de persones físiques i, si és el cas, NIF de l'associació.  
c) Currículum de les persones sol·licitants. Si el projecte és presentat per una associació, col·lectiu o agrupació de persones físiques, s'ha d'aportar, a més de la memòria de l'activitat realitzada per l'associació, col·lectiu o agrupació de persones físiques, els currículums individuals de les persones que participen en el projecte.  
d) Declaració responsable de cadascuna de les persones participants en el concurs, segons model normalitzat proporcionat pel Servei de Cultura Universitària, en el qual s'acredite el compliment de les obligacions tributàries i de la Seguretat Social, i que no incorre en cap de les circumstàncies que recullen els articles 13.2 i 13.3 de la Llei 38/2003, general de subvencions. En el supòsit que les sol·licituds siguen presentades per col·lectius, associacions o agrupació de persones físiques haurà d'incorporar-se la declaració responsable de cadascun de les persones que participen (annex III).  
  
València, 25 d'abril de 2024.- La vicerectora de Cultura i Societat (p. d. DOGV 30.05.2022): Ester Alba Pagán.